ka ka ka en ka ka ka en ka ka en en en en ka nl en ka en en hi ca en fr ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en en ka en en en en ka ka en en ka ka ka en en en en en en en ka en ka en ka en ka en ka en ka en ka en ka en en en en en
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: მთარგმანებელთა და თარგმანთათვის
Number of posts : 7132
Subject: კახა ჭაბაშვილი    Sun Jan 04, 2009 12:12 pm
გაუკაცრიელებულ, ღამეულ ქუჩებში ბოროტი ანგელოზი მიმოდიოდა. ქარი სახურავებს დაჰყმუოდა და მათ საკუთარ თავს ახარბებდა. ქუჩაში ანგელოზის გარდა, არავინ იყო. წარმოსადეგი და დაკუნთული მიდიოდა, ქარის საწინააღმდეგოდ, წელში ოდნავ წინ წახრილს და ტუჩმოკუმულს, კაშკაშა მეწამული ლაბადა მის უშველებელ ფრთებს მალავდა. კათედრალური ტაძრიდან გამოქცეულიყო, სულის ხუთვიდან და თრგუნვიდან. მთელი საუკუნეებით ისმენდა ლოცვებსა თუ დიდებებს მკვდარი ღმერთისადმი, რომელიც მის თავს ზემოთ ეკიდა. საუკუნეებით უცქერდა მუხლმოყრილ ადამიანებს, ტაძრის სივრცეში რო იყვნენ დაყრილები, რაღაცეებს რომ ბოდავდნენ და თანაც სჯეროდაც ამ ბოდიალის. მშიშარა ჯოგი!
გულისამრევი შიშის ნარევი, არეული აზრების ნაკრები და ბედის სიმუხთლისაგან თავის არიდება. აი, და ბოლოს გამოიქცა!
მან აწ უკვე განიბორკილა საკუთარი მაჯები და დაძარღვული ფეხები შესდგა საკურთხეველზე. მრისხანებით გადმოსადგდა იატაკზე და წიხლებით მიმოფანტა მლოცველთა სკამები. ფეხის კვრით კარი შეაღო და ქარიან ღამეს მისცა თავი.
კარიდან გასული შედგა და მიმოიხედა. ნახე, როგორ არიან მოწყობილები. აქა ცხოვრობენ.
ერთი სახლის წინ შედგა და მრისხანედ შეათვალიერა. შემდგომ მახვილით, რომელიც სულ თან დაჰქონდა, სახლის კარზე ჯვარი გამოსახა.
შემდეგ სხვა სახლისაკენ გაემართა. ზურგიდან რომ შეგეხედა, ანგელოზი კუზიანი გეგონებოდა, ფრთებისადა გამო. მომდევნო სახლთან კიდევ ერთხელ გაჩერდა და იქაც გამოსახა ჯვარი თავისი მახვილით.
ასე დადიოდა სახლიდან სახლთან და მძიმე მახვილით ჯვრებს სახავდა.
მოკვდები! მოკვდები! მოკვდები! მოკვდები! შენც!
მთელი ქალაქი შემოიარა ასე და ერთი სახლიც კი არ დაუტოვია.
საქმე რომ მოამთავრა, გარეუბანს მიაშუარა, სადაც კაცისშვილის ჭაჭანება არ იყო. აქ კი ლაბადა მოისროლა და გაშიშვლდა. ფრთები გაშალა და გაწყვდიადდა.
დილაადრიან გაღვიძებულმა ხალხმა საკუთარი სახლის კარებზე ჯვრები აღმოაჩინეს. თუმცა სრულებით არ შეშინებულან. მათ ცოტა წაიყბედეს ამის შესახებ - "საინტერესოა, ვინ გამოსახა ეს ჩვენთვის კარგად ნაცნობი ნიშანი. რა, უფრო მნიშვნელოვანი რამის შეხსენება უკეთესი არ იქნებოდა?"
- თავადაც მშვენივრად ვიცით, რომ მოვკვდებით, - ასე ამბობდნენ.
Number of posts : 7132
Registration date : 09.11.08
Subject: Re: კახა ჭაბაშვილი    Sun Jan 04, 2009 12:14 pm
ხომალდი მოვიდა ჩემს წასაყვანად, შავი აფრებით.
ჯერაც ქორფას თავში მიქროდა, პატარა, მონატრებული გასეირნება მესურვილებოდა და უყოყმანოდ ავაბიჯე.
გავცურეთ, ნაპირი და ჰორიზონტი ერთმანეთში აიდღაბნა. დაბერილქარმა ხომალდს გვარიანადა და დამაჯერებლად უბიძგა. პირადი შემადგენლობა უჟმური და სიტყვაძუნწი გამოდგა.
დღე და ღამე მივცურავდით, სულ წინ და წინ.
მიწა კიდევ სულ არ ჩანდა და არ ჩანდა.
ბოლობოლო, ეს უმიწობა რაღაც უცნაურობად მეჩვენა და ერთ მატროსს ვკითხე, რაში იყო საქმე;
მან მომიგო, რომ მიწა აღარ არსებობს!
მიწა მხოლოდ ოკეანის ფსკერზეღაა და დავრჩით მარტო ჩვენ...
ამ სიახლემ პირდაპირ თავზარი დამცა. შემდგომ კიდევ დიდხანს მივცურავდით უსასრულობაში, ქარი შავ იალქნებს ბერავდა. ყველაფერი ცარიელი იყო, მხოლოდ სიაცარიელე ჩვენს ირგვლივ.
ანაზდად საშინლად აქარიშხლდა. ზღვა ღმუოდა და ჩანთქმას გვიპირებდა, მაგრამ ჩვენ უკუნეთში ვებრძოდით სტიქიას.
არც ქარიშხალი ცხრებოდა და არც უკუნი გვინდობდა.
ასე მიდიოდა წლიდან წლამდე.
ჩვენი შავი აფრების ფონზე სულ უფრო მუქდებოდნენ ღრუბლები, ირგვლივ უკუნეთი, სრული სიბნელე, უდაბნო, წყლის უდაბნო, მიუსაფრობა...
ილაჯგაწყვეტილები, სასოწარკვეთილები შიშს ვებრძოდით, სიბნელესა და შიმშილს ვეომებოდით.
მოულოდნელად მიქცევის გამაყრუებელი ხმა გავიგეთ. მომძლავრო ტალღამ მეჩეჩზე შევაგდო. ხომალდი დაიმსხვრა, ჩვენ კიდევ კლდის შვერილ მოვებღაუჭეთ. ირგვლივ ხომალდის ნამსხვრევები ტივტივებდა და ჩვენ ქვებს ვეკაუწებოდით და ბოლოს, როგორც იქნა ინათა და ირგვლივ მიმოვიხედეთ.
მეჩეჩზე, რომელზედაც ჩვენ გავირიყეთ, ერთადერთი ხე იდგა – არა ყვავილი, არა ბალახი.
ბედნიერებისაგან სახეები მიწაში ჩავრგეთ და სოხარულისაგან ავტირდით.
ამ მიწამ ხომ ხელახლა დაიწყო ოკეანის სიღრმიდან ზედაპირზე ამოსვლა.
Page 1 of 1
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: მთარგმანებელთა და თარგმანთათვის
არმური Armuri :: მთქმელი და გამგონებელი (ავტორები და ტექსტები) :: მთარგმანებელთა და თარგმანთათვის
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
» ქართული ხალხური პოეზია
Sat Sep 24, 2022 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Wed Sep 21, 2022 3:47 pm by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Sat Sep 10, 2022 9:18 am by Admin
Bookmark and share the address of არმური Armuri on your social bookmarking website
Free forum | © phpBB | Free forum support | Contact | Report an abuse | Latest discussions